้ตกขาวสีใสๆ.เป็นเมือก.ไม่มีกลิ่น...ล่ะประจำเดือนไม่มา1เดือน..จะเป็นไรไหมค่ะ
สวัสดีค่ะ หากประจำเดือนไม่มานาน 1 เดือนแล้ว และที่ผ่านมาได้มีเพศสัมพันธ์ แนะนำควรตรวจหาการตั้งครรภ์ดูก่อน หากตรวจไม่พบ หรือไม่ได้มีเพศสัมพันธ์ การที่ประจำไม่มา ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นแนะนำควรรอประจำเดือนไปอีกซักระยะก่อน หากประจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น การผลิตฮอร์โมนของรังไข่ผิดปกติ ภาวะไทรอยด์ฮอร์โมนผิดปกติ มีพังผืดในมดลูก เป็นต้นสำหรับตกขาวสีใส เป็นเมือก ไม่มีกลิ่น ถือว่าเป็นตกขาวที่ปกติดี และการมีของตกขาวขึ้นอยู่กับการเปลี่ยนแปลงของฮอร์โมนค่ะ ทั้งนี้ หากตรวจพบการตั้งครรภ์ การมีตกขาวมากขึ้น ก็สามารถพบได้ในขณะตั้งครรภ์ ไม่ได้ผิดปกติอะไรค่ะ